CELEX: 32019R1673
Language: mt
Date: 2019-07-23 00:00:00
Title: Regolament Delegat tal-Kummissjoni (UE) 2019/1673 tat-23 ta’ Lulju 2019 li jissostitwixxi l-Anness I tar-Regolament (UE) 2019/788 tal-Parlament Ewropew u tal-Kunsill dwar l-inizjattiva taċ-ċittadini Ewropej

8.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 257/1
               
            
         REGOLAMENT DELEGAT TAL-KUMMISSJONI (UE) 2019/1673
         tat-23 ta’ Lulju 2019
         li jissostitwixxi l-Anness I tar-Regolament (UE) 2019/788 tal-Parlament Ewropew u tal-Kunsill dwar l-inizjattiva taċ-ċittadini Ewropej
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/788 tal-Parlament Ewropew u tal-Kunsill tas-17 ta’ April 2019 dwar l-inizjattiva taċ-ċittadini Ewropej (1), u b’mod partikolari l-Artikolu 23 tiegħu,
         Billi:
         
                     (1)
                  
                  
                     L-Artikolu 3(1)(b) tar-Regolament (UE) 2019/788 jipprevedi li waħda mill-kundizzjonijiet tal-validità ta’ inizjattiva hija li f’mill-inqas kwart tal-Istati Membri, l-għadd ta’ firmatarji ikun tal-anqas daqs l-għadd minimu ta’ ċittadini stabbilit fl-Anness I, meta tiġi rreġistrata l-inizjattiva taċ-ċittadini proposta. L-għadd minimu jikkorrispondi mal-għadd ta’ Membri tal-Parlament Ewropew eletti f’kull Stat Membru, multiplikat bl-għadd totali ta’ Membri tal-Parlament Ewropew.
                  
               
                     (2)
                  
                  
                     Fid-29 ta’ Marzu 2017, ir-Renju Unit tal-Gran Brittanja u l-Irlanda ta’ Fuq (“ir-Renju Unit”) ippreżenta n-notifika tal-intenzjoni tiegħu li joħroġ mill-Unjoni skont l-Artikolu 50 tat-Trattat dwar l-Unjoni Ewropea.
                  
               
                     (3)
                  
                  
                     Fit-28 ta’ Ġunju 2018 il-Kunsill Ewropew adotta d-Deċiżjoni Ewropew (UE) 2018/937 li tistabbilixxi l-kompożizzjoni tal-Parlament Ewropew (2). Din id-Deċiżjoni, li daħlet fis-seħħ fit-3 ta’ Lulju 2018, tistipula n-numru ta’ rappreżentanti fil-Parlament Ewropew eletti f’kull Stat Membru għal-leġiżlatura 2019-2024, li tibda fit-2 ta’ Lulju 2019.
                  
               
                     (4)
                  
                  
                     Fis-22 ta’ Marzu 2019, bid-Deċiżjoni (UE) 2019/476 (3), il-Kunsill Ewropew bi qbil mar-Renju Unit iddeċieda li jestendi l-perjodu b’konformità mal-Artikolu 50(3) tat-TUE sat-22 ta’ Mejju 2019 fil-każ li l-House of Commons tapprova l-Ftehim dwar il-Ħruġ sad-29 ta’ Marzu 2019 jew, jekk dan ma jkunx il-każ, sat-12 ta’ April 2019. Il-House of Commons ma approvax il-Ftehim dwar il-Ħruġ sad-29 ta’ Marzu 2019. Fil-11 ta’ April 2019 il-Kunsill Ewropew, permezz tad-Deċiżjoni (UE) 2019/584 (4) u bi ftehim mar-Renju Unit, iddeċieda li jestendi ulterjorment dak il-perjodu sal-31 ta’ Ottubru 2019.
                  
               
                     (5)
                  
                  
                     Sabiex jiġu riflessi dawn ir-regoli li jinsabu fid-Deċiżjoni (UE) 2018/937 fir-rigward tal-għadd minimu ta’ firmatarji stabbilit fl-Anness I tar-Regolament (UE) 2019/788, huwa xieraq li l-Anness I jiġi ssostitwit mir-Regolament (UE) 2019/788. Din l-emenda jenħtieġ li tibda tapplika mid-data tad-dħul fis-seħħ tar-Regolament (UE) 2019/788, jiġifieri mill-1 ta’ Jannar 2020. Madankollu, jekk ir-Renju Unit joħroġ mill-Unjoni Ewropea wara dik id-data, l-emenda tidħol fis-seħħ dwar l-ħruġ.
                  
               
                     (6)
                  
                  
                     Għaldaqstant l-Anness I tar-Regolament (UE) 2019/788 jenħtieġ li jiġi sostitwit,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament Delegat (UE) 2019/788 huwa sostitwit bit-test fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2020 jew mill-jum wara dak li fih it-Trattati jieqfu japplikaw għar-Renju Unit skont l-Artikolu 50(3) tat-Trattat dwar l-Unjoni Ewropea, skont liema data tkun l-aktar tard.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
         
         
            Magħmul fi Brussell, it-23 ta’ Lulju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 130, 17.5.2019, p. 55.
         
            (2)  ĠU L 165 I, 2.7.2018, p. 1.
         
            (3)  Id-Deċiżjoni tal-Kunsill Ewropew (UE) 2019/476 meħuda bi qbil mar-Renju Unit, tat-22 ta' Marzu 2019 li testendi l-perijodu taħt l-Artikolu 50(3) TUE (ĠU L 80I , 22.3.2019, p. 1).
         
            (4)  Id-Deċiżjoni tal-Kunsill Ewropew (UE) 2019/584 meħuda bi qbil mar-Renju Unit tal-11 ta' April 2019 li testendi l-perijodu taħt l-Artikolu 50(3) TUE (ĠU L 101, 11.4.2019, p. 1).
      
      
         
            ANNESS
            
               
                  
                     “ANNESS I
                     
                        GĦADD MINIMU TA’ FIRMATARJI GĦAL KULL STAT MEMBRU
                     
                     
                                 Il-Belġju
                              
                              
                                 14 805 
                              
                           
                                 Il-Bulgarija
                              
                              
                                 11 985 
                              
                           
                                 Iċ-Ċekja
                              
                              
                                 14 805 
                              
                           
                                 Id-Danimarka
                              
                              
                                 9 870 
                              
                           
                                 Il-Ġermanja
                              
                              
                                 67 680 
                              
                           
                                 L-Estonja
                              
                              
                                 4 935 
                              
                           
                                 L-Irlanda
                              
                              
                                 9 165 
                              
                           
                                 Il-Greċja
                              
                              
                                 14 805 
                              
                           
                                 Spanja
                              
                              
                                 41 595 
                              
                           
                                 Franza
                              
                              
                                 55 695 
                              
                           
                                 Il-Kroazja
                              
                              
                                 8 460 
                              
                           
                                 L-Italja
                              
                              
                                 53 580 
                              
                           
                                 Ċipru
                              
                              
                                 4 230 
                              
                           
                                 Il-Latvja
                              
                              
                                 5 640 
                              
                           
                                 Il-Litwanja
                              
                              
                                 7 755 
                              
                           
                                 Il-Lussemburgu
                              
                              
                                 4 230 
                              
                           
                                 L-Ungerija
                              
                              
                                 14 805 
                              
                           
                                 Malta
                              
                              
                                 4230
                              
                           
                                 In-Netherlands
                              
                              
                                 20 445 
                              
                           
                                 L-Awstrija
                              
                              
                                 13 395 
                              
                           
                                 Il-Polonja
                              
                              
                                 36 660 
                              
                           
                                 Il-Portugall
                              
                              
                                 14 805 
                              
                           
                                 Ir-Rumanija
                              
                              
                                 23 265 
                              
                           
                                 Is-Slovenja
                              
                              
                                 5 640 
                              
                           
                                 Is-Slovakkja
                              
                              
                                 9 870 
                              
                           
                                 Il-Finlandja
                              
                              
                                 9 870 
                              
                           
                                 L-Iżvezja
                              
                              
                                 14 805 
                              
                           
               ”